Rozhodnutie Komisie
z 27. februára 2002,
ktorým sa mení a dopĺňa rozhodnutie 2000/745/ES, ktorým sa prijíma záväzok ponúknutý v súvislosti s antidumpingovým a antisubvenčným konaním týkajúcim sa dovozu tovarov niektorých polyetylénových tereftalátov pôvodom z Indie
(oznámené pod číslom dokumentu C (2002) 620)
(2002/232/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 384/96 z 22. decembra 1995 o ochrane pred dumpingovým dovozom tovarov z krajín, ktoré nie sú členmi Európskeho spoločenstva [1], naposledy zmenené a doplnené nariadením (ES) č. 2238/2000 [2] ("základné AD nariadenie"), najmä na článok 8 a 9,
so zreteľom na nariadenie Rady (ES) č. 2026/97 z 6. októbra 1997 o ochrane pred subvencovaným dovozom tovarov z krajín, ktoré nie sú členmi Európskeho spoločenstva [3] (základné AS nariadenie), najmä na jeho článok 13 a 15,
po porade s Poradným výborom,
keďže:
A. POSTUP
(1) Nariadením (ES) č. 2603/2000 [4] Rada zaviedla konečné vyrovnávacie clo vo forme osobitnej sumy 41,3 eur/tonu na dovoz tovarov niektorých polyetylénových tereftalátov okrem iného z Indie, s výnimkou dovozu tovarov z niekoľkých osobitne uvedených indických spoločností, ktoré podliehajú nižšej colnej sadzbe. Dovoz tovarov niektorých polyetylénových tereftalátov dovezených spoločnosťami, ktorých záväzok sa prijal, bol vyňatý spod tohto cla podľa článku 2 ods. 1 tohto nariadenia.
(2) Nariadením (ES) č. 2604/2000 [5] Rada zaviedla konečné antidummpingové clo vo forme osobitnej sumy 181,7 eur/tonu na dovoz tovarov niektorých polyetylénových tereftalátov pôvodom z Indie, s výnimkou dovozu tovarov z niektorých indických spoločností osobitne uvedených, ktoré podliehajú rozdielnej colnej sadzbe. Dovoz tovarov niektorých polyetylénových tereftalátov vyvážaných spoločnosťami, ktorých záväzok sa prijal, bol vyňatý spod tohto cla podľa článku 2 ods. 1 tohto nariadenia.
(3) 29. novembra 2000 Komisia prijala rozhodnutie 2000/745/ES [6], ktorým prijala záväzok ponúknutý v súvislosti s dvoma uvedenými konaniami vývozcov podľa článku 1 tohto rozhodnutia a ukončila vyšetrovanie vo veci.
(4) 26. júna 2001 Komisia nariadením (ES) č. 1240/2001 [7] oznámila začiatok "nového vývozného" preskúmania nariadenia Rady (ES) č. 2604/2000, ktorým zaviedla konečné antidumpingové clo na dovezené tovary niektorých polyetylénových tereftalátov pôvodom z Indie, ktorým zrušila clo s ohľadom na dovezené tovary od jedného vývozného producenta a zaregistrovala tieto dovezené tovary.
(5) Konečné zistenia a závery vyšetrovania sú uvedené v nariadení Rady (ES) č. 496/2002 [8], naposledy zmenenom a doplnenom nariadením (ES) č. 2604/2000.
B. ZÁVÄZOK
(6) Následne potom, čo Futura Polymers Ltd (uvedená ako spoločnosť, ktorej sa to týka) informovala o skutočnostiach a vyhodnotení, na základe čoho sa zaviedlo dodatočné konečné antidumpingové clo na dovoz tovarov do spoločenstva spoločnostiam, ktorých sa to týka v súlade s článkom 8 ods. 1 tohto AD nariadenia. Podľa tohto záväzku vývozný producent neponúkol predať jeho nestálym zákazníkom tieto dovezené tovary pod určenú minimálnu cenu.
(7) Komisia sa domnieva, že ponuku záväzku spoločnosťou, ktorej sa to týka, prijme až po odstránení škodlivých účinkov dumpingu. Okrem toho pravidelné a podrobné správy, ktoré poskytne spoločnosť, ktorej sa to týka, umožnia Komisii účinné monitorovanie. Okrem toho spolupráca spoločnosti, ktorej sa to týka, počas vyšetrovania, jej štruktúra a organizácia predaja, tak ako aj osobitosti produktov, ktorých sa to týka, sú také, že sa Komisia domnieva, že riziko neplnenia záväzku sa zníži.
(8) S cieľom ďalšieho rozvoja Komisia účinne vypracuje monitorovací systém pre spoločnosť, ktorá ponúkla záväzok, ak predloží príslušnému colnému orgánu žiadosť o uverejnenie podľa záväzku, oslobodenie od cla je podmienené predložením obchodnej faktúry. Takúto obchodnú faktúru vydá spoločnosť, ktorej záväzok bol prijatý, a zároveň musí obsahovať informáciu uvedenú v prílohe k nariadeniu (ES) č. 2604/2000. Ak sa takáto faktúra nepredloží alebo ak nie je v zhode s produktom podliehajúcim clu, zaplatí sa namiesto toho primeraná sadzba antidumpingového cla.
(9) V prípade odôvodneného podozrenia z porušenia, porušenia alebo odstúpenia od záväzku, zavedie sa antidumpingové clo podľa článku 8 ods. 9 a ods. 10 základného AD nariadenia,
PRIJALA TOTO ROZHODNUTIE:
Článok 1
Tabuľka v článku 1 rozhodnutia č. 2000/745/ES sa mení a dopĺň takto:
Spoločnosť | Krajina | Tarický dodatkový kód |
Futura Polymers Limited | India | A184 |
Článok 2
Toto rozhodnutie nadobúda účinnosť dňom jeho uverejnenia v Úradnom vestníku európskych spoločenstiev.
Toto rozhodnutie je záväzné vo svojej celistvosti a je priamo uplatniteľné vo všetkých členských štátoch.
V Bruseli 27. februára 2002